آذربایجان پرزیدنتی ایلهام علیئو داغ‌لیق قاراباغ موناقیشه‌سی‌نین باریش یولو ایله حلّینه طرفدار اولدوق‌لارینی آنجاق لازیم گلرسه، ارمنیستانین نیظامی تخریبات‌لارینا آغیر قارشی‌لیق وئره‌جک‌لرینی سؤیله‌دی.
علیئو، نیویورکدا بیرلشمیش میللت‌لرین 72-جی باش مجلیسینده ائتدیگی چیخیشیندا، ایکی اؤلکه آراسین‌داکی داغلیق قاراباغ پروبلمینه توخونا‌راق، تاریخی آذربایجان تورپاق‌لاری‌نین ارمنیستانین ایشغا‌لی آلتیندا اولدوغونو، بیر میلیون‌دان چوخ آذربایجان وطنداشی‌نین ایشغال موناسیبتیله قاچقین وضعیتینه دوشدوگونو بیلدیریب.
داغ‌لیق قاراباغ و ایشغال آلتین‌داکی دیگر اراضی‌لرده آذربایجان‌لی‌لارا قارشی اتنیک تمیزلیک ائدیلدیگینه ایشاره ائدن علیئو،
ارمنیستان"، 26 فوریه 1992ده خوجا‌لی قصبه‌سینده 613 وطنداشیمیزی قتله یئتیردی. اونلارین 106سی قادین، 63و اوشاقدی. بو سویقیریمی تؤره‌دن‌لردن بیری ده ارمنیستانین ایندیکی پرزیدنتی‌دیر". دئدی.
اولوسلار آراسی تشکیلات‌لارین و بیرلشمیش میللت‌لر امنیت شوراسی‌نین ایشغالین دایاندیریلماسینا دایر قرارلاری اولدوغونو خاطیرلا‌دان علیئو،
ارمنیستان" بو قرارلاری هئچه ساییر. بعضن بیرلشمیش میللت‌لر امنیت شوراسی  قرارلاری بیر نئچه گونده تطبیق اولونور. بیزیم وضعیتیمیزده ایسه 24 ایلدیر ایجرا اولونمور. بو ایکی‌لی ایستاندارد‌دیر و قبول ائدیلمز بیر حال‌دیر. ارمنیستانا اولوسلار آراسی تحریم تطبیق ائدیلمه‌لی‌دیر". ایفاده‌لرینی ایستیفاده ائتدی.
ارمنیستان اوردوسونون آوریل 2016دا 6 سیویل آذربایجان وطنداشینی قتله یئتیردیگینی خاطیرلا‌دان علیئو، بون‌لاری قید ائتدی:
بونون" اوزرینه آذربایجان اوردوسو قارشی سالدیریا کئچه‌رک ایشغال اولونموش رایون‌لاردان بعضی‌لرینی قورتاردی و اورادا آذربایجان بایراغی دالغالاندیریلیب. ارمنیستان رهبرلیگی بو درسی اونوتماما‌لی‌دیر. عکس حالدا نؤوبتی تخریباتین جوابی داها آغیر اولا‌جاق. آذربایجان موناقیشه‌نین باریش یولو ایله حلّینه طرفدار لاکین ارمنیستانین نیظامی تخریباتی داوام ائدرسه، آذربایجان اؤز خالقینی مدافعه ائده‌جک و ارمنیستان یئنه ده جزالان‌دیریلا‌جاق‌دیر".
